Operasjon Dagsverk 2024- *En bit av gangen*

*(Tekst merket gult oppdateres og fjernes før utsending!)*

**KJÆRE LÆRER,**

Skolen vår deltar på Operasjon Dagsverk (OD). Her kommer litt info!

**Operasjon Dagsverk**

Operasjon Dagsverk (OD) er Norges største solidaritetsaksjon av, med og for ungdom. OD bevisstgjør elever i Norge om globale sammenhenger, og hvordan deres holdninger og handlinger former verden. Elever kan støtte ungdom i andre deler av verden ved å jobbe på OD-dagen.

**Årets prosjekt**

Årets OD-prosjekt er i samarbeid med Utviklingsfondet, og støtter ungdom i Guatemala. Urfolksungdom i Guatemala opplever sult som en trussel i møte med stadig mer uforutsigbare klimaendringer. Guatemala rammes hardt av klimaendringene, og det å dyrke nok mat blir bare vanskeligere. Ungdom ser avlinger visne, og hjem raseres av naturkatastrofer. Urfolksungdom i Guatemala ønsker å bli lyttet til og være en del av løsningen rundt matsikkerhet. Årets OD skal støtte ungdomsorganisasjoner som gir ungdom opplæring i klimatilpasset jordbruk slik at de får den kunnskapen de trenger for å produsere mat i et endret klima, og inntekt som bidrar til at de kan fullføre skolegangen. Les mer på [od.no](https://www.od.no/).

**Internasjonal Uke (IU)**

I perioden 14.-25. oktober (oppdater datoer om dere har et annet tidsrom) gjennomføres Internasjonal Uke (IU), hvor elevene lærer om global urettferdighet og årets prosjekt. Skolen mottar kampanjemateriell og undervisningsressurser, med en nettside, f[ilmer, oppgaver og øvelser](https://www.od.no/gjennomforing-av-od/oppgaver-ressurser). Vi kan også [bestille besøk fra OD](https://www.od.no/foredrag), eller få tilsendt presentasjon med manus og holde foredrag selv. Alt er helt gratis og i tråd med læreplanene og de tverrfaglige temaene, sett i sammenheng med FNs bærekraftsmål. Undervisningsopplegg og forslag til opplegg under IU finnes på [od.no/undervisning](http://od.no/undervisning).

**OD-dagen**

31. oktober gjennomføres OD-dagen (oppdater dato om dere har en annen dag). Da kan elevene jobbe en dag i solidaritet med ungdom i Guatemala. Mer info om jobb finnes på ODs nettsider. For å få oversikt over elever som skal jobbe, kommer vi med lister til hver klasse, og håper dere vil hjelpe oss med å få dem fylt ut (tilpass om dere gjør det annerledes, f.eks at dere sender ut spørreskjema). Det er frivillig å jobbe på OD-dagen! Elever som ikke ønsker å jobbe på OD-dagen kan delta på opplegg på skolen (skriv gjerne noe om opplegget).

**Hvordan kan du bidra?**

Under IU har vi mulighet til å sette global urettferdighet og internasjonale problemstillinger på timeplanen. Sentrale tema i årets kampanje er matsikkerhet, identitet og klimarettferdighet. Bruk OD i din undervisning - læringsutbyttet for elevene kan være stort! Kontakt oss for å få materiell til din klasse, for innspill, idéer, ønsker og behov!

**Med vennlig hilsen,**

(SK-leder/ansvarlig lærer sin signatur)

Ansvarlig for OD 2024